14/03/2013 | Administración LocalMunicipal
Dodro
Aprobación definitiva da Ordenanza reguladora do uso e funcionamento da pista de pádel de Lestrobe

Anuncio de aprobación definitiva da Ordenanza reguladora do uso e funcionamento da pista de pádel de Lestrobe O Pleno municipal, na sesión ordinaria que se celebrou o día 18 de xaneiro de 2013, aprobou inicialmente a Ordenanza reguladora do uso e funcionamento da pista de pádel de Lestrobe. Logo de transcurrir o prazo de exposición pública do acordo de aprobación inicial (BOP núm.21, do 30 de xaneiro de 2013), ao non se presentar ningunha alegación, considérase aprobada definitivamente, aoabeiro do establecido no artigo 49. c) da Lei reguladora das bases de réxime local. De conformidade co previsto na lexislación vixente e para os efectos da súa entrada en vigor, publícase o seu texto íntegro. ORDENANZA REGULADORA DO USO E FUNCIONAMENTO DA PISTA DE PÁDEL DE LESTROBE TÍTULO PRELIMINAR Artigo 1. Fundamento. A presente ordenanza, con base no artigo 4.1 a) e 25.2 da Lei 7/1985, do 2 de abril, reguladora das bases de réxime local, establece as condicións xerais de uso da pista de pádel municipal de Lestrobe. Artigo 2. Obxecto. É obxecto desta ordenanza establecer unhas normas xerias de uso da pista de pádel municipal de Lestrobe. Artigo 3. Competencia. Facúltase á Xunta de Goberno Local para: a) Esixir responsabilidades e indemnizacións por danos e prexuízos ocasionados ás instalacións, así como impoñer sancións aos usuarios polo incumprimento do establecido nesta ordenanza. b) Alterar, por necesidades do servizo público, de interese xeral ou forza maior a orde de preferencia na utilización do servizo e os horarios de apertura e peche. TÍTULO PRIMERO. NORMAS DE FUNCIONAMENTO Artigo 4.4.1. Usuarios. a) Prohíbese o uso da pista de pádel a menores de 12 anos, salvo que se atopen baixo a supervisión dunha persoa maior de idade que deberá presentar o seu documento nacional de identidade ou documento que o substitúa legalmente. b) Prohíbese o uso da pista de pádel a aquelas persoas que fosen sancionadas conforme a esta ordenanza e durante o tempo que dure a sanción. c) Queda prohibida a utilización da pista de pádel para dar clases por parte de particulares. Esta actividade unicamentepoderá ser desenvolvida polo Concello.4.2. Reserva da pista. a) A reserva e o abono das taxas polo aluguer da pista de pádel farase fisicamente no Polideportivo municipal, de luns a venres de 9.00 a 14.00 horas, ounas dependencias administrativas do Concello, de luns a venres de 9.00 a 14 horas. b) No caso da celebración de torneos e competicións, a solicitude e o abono efectuarase no Concello e na forma establecida na ordenanza fiscal que regula a taxa correspondente. c) Os usuarios poderán reservar e alugar a pista de pádel no Departamento de Deportes cunha antelación mínima de 24 horas con respecto aoseu uso. Tratándose de domingos e festivos nos que se acorde manter aberta a instalación pola autoridade competente, a reserva terase que facer os venres. d) As autorizacións de uso serán concedidas polo responsable do Departamento de Deportes, previa autorización polo/a concelleiro/a de Deportes. e) O outorgamento das autorizacións poderase condicionar á entrega previa dun depósito para responder, se é o caso, das indemnizacións polo deterioro que puidera producirse nasinstalacións deportivas. Este depósito pode constituírse en metálico, mediante aval bancario ou póliza de seguros; este devolverase, previo irnforme dos servizos municipais no que conste que non se causaron danos ou que estes foron arranxados. f) O aluguerrealizarase por módulos de 90 minutos.4.3. Pago das taxas. a) O abono do importe das taxasterá lugar por ingreso directo no momento da solicitude de utilización das instalacións deportivas, con carácter de depósito previo conforme ao disposto no artigo 26.1 a) da Lei 39/1998, na Tesourería municipal ou en calquera das contas bancarias abertas a nome do Concello. b) No caso en que se concedan autorizacións de uso das instalacións deportivas municipais e o seu aproveitamento posterior non se faga efectivo, en ningún caso se reintegrará o importe da taxa satisfeita. c) O suxeito pasivo para os efectos da taxa deberá presentar o seu DNI, documento que o substitúa legalmente, ou fotocopia compulsada do libro de familia. d) Ao efectuar o abono da taxa correspondente entregarase ao suxeito pasivo das taxas o resgardo de reseva, resultando imprescindible para o acceso á pista. e) O suxeito pasivo está obrigado a conservar o resgardo ata a saída da pista de pádel. Poderá ser requerido o devanditoresgardo durante o desenvolvemento da actividade polo persoal do complexo deportivo, así como pola autoridade municipal competente.4.4. Incidencias. a) Se transcorridos 30 minutos da hora reservada, o suxeito pasivo non comparece na instalación para facer uso da pista, darase por cancelada a reserva, podendo dispoñer sobre o seu uso o persoal encargado da instalación. b) Se por causa imputable ao Concello se tivese que cancelar a reserva, os afectados poderán recuperar as taxas aboadas.4.5. Horario da pista de pádel. O horario da pista de pádel será de 8.00 a 21.00 horas. Non obstante, este horario poderá ser adaptado por resolución da Alcaldía, en función da tempada de verán ou inverno.4.6. Responsabilidade exonerada. O Concello de Dodro non se fará responsable da perda, rouboou extravío de calquera obxecto que se deixe no recinto deportivo.4.7. Prerrogativa do Concello. O Concello poderá restrinxir as reservas en determinadas horas ou días para a realización de actividades programadas, labores de mantemento ou eventos deportivos que obriguen á súa reserva.4.8. Equipamento. a) O equipamento para acceder ás pistas deber ser deportivo e adecuado á práctica do deporte: – Camiseta ou polo e suadeira de abrigo se así se requirise. – Pantalón de deporte (curto o largo) ou saia deportiva. – Zapatillas de sola de goma. Só se usarán pas e pelotas de pádel, quedando excluídos outros artefactos de impacto como poden ser: raquetas de tenis, pas de praia, pas de frontón, sticks, pelotas de tenis, pelotas de frontóns, etc. b) A pista está adecuada soamente á práctica do pádel, polo que calquera outro xogo está prohibido. c) Os acompañantes non poderán acceder á pista. d) Dentro da pista non está permitido comer, fumar, nin introducir obxectos de vidro ou calquera outro que puidese causar danos ao céspede artificial ouás mamparas. e) Os usuarios serán responsables dos estragos ocasionados podendo impoñerse sancións conforme á normativa legal e ao previsto nesta ordenanza. f) Os usuarios deberán seguir as instruccións e requirimentos do persoal a cargo da instalación. g) Non se autoriza a entrada de animais ao recinto das pistas.4.9. Responsabilidade do usuario. a) O Concello de Dodro declina toda responsabilidade das lesións que se puidesen orixinar derivadas da práctica deportiva. b) Os participantes no momento de facer a reserva, manifestan estar fisicamente aptos para realizar a actividade físico-deportiva. c) Unha vez concluída a sesión, os ususarios deberán abandonar a pista e recoller todas as súaspertenzas, roupa, pas, pelotas, botellas, botes, etc.4.10. Desenvolvemento da actividades (torneos, competicións, cursos, etc.) a) O Concello de Dodro, por si ou a través das entidades con que conveña, poderá desenvolver actividades deportivas, tales como torneos, competicións, etc., quedando anulado ou modificado o sistema de reservas ata a conclusión de ditas actividades. b) O Concello poderá organizar cursos de pádel, nese caso durante o horario no que se desenvolvan os cursos, a pista quedará reservada para tal fin.4.11. Conservación da pista. a) Antes de entrar na pista os xogadores deberán eliminar os restos de terraou barro que puideran levar as súas zapatillas. b) Se os ususarios observan algunha anomalía ou estrago na instalación deberán notificalo no Concello.4.12. Obrigacións do usuario da pista. O usuario da pista deberá: a) Reservar a pista conforme aosinalado anteriormente. b) Aboar as taxas correspondentes. c) Identificarse co respectivo documento no momento de facer a reserva. d) Coidar que o uso da instalación sexa acorde con esta ordenanza. e) Propoñer á Corporación municipal medidas adecuadas para o mellor funcionamento. TÍTULO SEGUNDO. RÉXIME SANCIONADOR Artigo 5.- Infracción. Terá a consideración de infracción calquera incumprimento das normas establecidas na presente ordenanza, conforme co establecido no título XI da Lei 7/1985, do 2 de abril, reguladora das bases de réxime local, tipificándose como moi graves, graves e leves. Son infraccións moi graves: a) O acceso ilegal ásinstalacións. b) A perturbación relevante que afecte de maneira grave, inmediata e directa á tranquilidade ou ao normal desenvolvemento das actividades deportivas, sempre que a conducta non sexa subsumible nos tipos previstos no capítulo IV da Lei 1/1992, do 21 de febreiro, de protección da seguridade cidadá. c) O impedimento do uso das instalaciónsaosdemáis usuarios. d) O impedimento ou a grave e relevante obstrucción ao normal funcionamento do servizo. e) O deterioro grave e relevante das instalacións. Son infraccións graves as que supoñan danos ás instalacións distintos dos enumerados no apartado anterior. Será infracción leve calquera outro incumprimento das disposicións da presente ordenanza que non poida cualificarse como grave oumoi grave. Artigo 6. Sancións. As infraccións moi graves serán sancionadas con multa de 1.501 ata 3.000 euros. As infraccións graves serán sancionadas con multa de 751 ata 1.500 euros. As infraccións leves serán sancionadas con multa de 30 ata 750 euros. Tamén se poderá impoñer como sanción a prohibición de utilizar as instalacións por tempo de ata 36 meses por infraccións leves e de ata 6 meses para as graves. Para infraccións moi graves poderase impoñer como sanción a prohibición de utilizar as instalacións a perpetuidade. Artigo 7. Procedemento sancionador. Para a sanción das infracción descritas tramitarase o correspondente expediente sancionador, conforme ás disposicións contidas na Lei 30/1992, do 26 novembro, de réxime xurídico das administracións públicas e do procedemento administrativo común e no Real decreto 1398/1993, do 4 de agosto, polo que se aproba o regulamento do procedemento para o exercicio da potestade sancionadora. Artigo 8. Indemnización dos danos e prexuízos. A imposición das sancións que proceda será independente e compatible coa esixencia polo Concello da responsabilidade que corresponda aos usuarios polos danos e prexuízos causados nasinstalacións. Contra o de aprobación desta ordenanza, poderase interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses, a contar desde o día seguinte á publicación deste anuncio, conforme co artigo 46 da Lei 29/1998, do 13 de xullo, da xurisdicción contencioso-administrativa. Dodro, 7 de marzo de 2013. O alcalde Valentín Alfonsín Somoza